蒙莫伯鎔餉酒携即菁村元舉山荘賞菊坐客皆稱歎以詩二首謝  其二
作者：葛勝仲
朝代：宋

paragraphs: 迷塗不自覺，坐見六秩交。
霜髪凛無幾，况此日夜凋。
所寄在酒盞，傾銀不辭高。
澆我磊塊胸，那復氣干霄。
手開赤泥封，不辦呼孟勞。
乍紓愁膓回，亦沃渴肺焦。
君甚似江州，愧我非姓陶。
爲僚且親串，酌我非一朝。